કુશળ હશે. સખી, હાલમાં વેકેશન ચાલી રહ્યું છે ને તેથી નિમ્મી અને ગાયત્રી સાથે ફરવા જવા માટે પ્રોગ્રામ બનાવેલો હતો. છોકરીઓને તેમના બાબાએ પૂછ્યું કે ક્યાં જવું છે? તો તેઓ કહે કે અમેરિકાની હિસ્ટ્રી જાણવા મળે તેવા ટાઉનમાં જઈએ. આમેય સખી પાર્ક, બુશગાર્ડન વગેરે જગ્યાએ તો બંને છોકરીઓ મિત્રો સાથે ફરી આવી હતી તેથી અમે જેમ્સટાઉન જવાનું નક્કી કર્યું જેથી કરીને ફરી પણ શકાય અને અમેરિકાની હિસ્ટ્રી પણ જાણવા મળે. સખી, તું જાણે છે કે હાલમાં જ વર્જિનિયાનાં જેમ્સ ટાઉનમાં નવા અમેરિકાની ભૂમિ વસ્યાંને ૪૦૦ વર્ષ થયાં તે અંગેની ઉજવણી કરવામાં આવી ત્યારે ઇતિહાસનાં કેટલાક પાનાં ખોલવાનો નિર્ણય વર્જિનિયા આર્કીયોલોજિસ્ટ દ્વારા કરવામાં આવ્યો. સખી, આ પાનાં ખોલવાનાં નિર્ણય સાથે આ આર્કીયોલોજીસ્ટોનાં મુખ પર જે સૌથી પહેલું નામ ઊભરી આવ્યું તે નામ હતું જ્હોન સ્મિથનું. સખી, જ્હોન સ્મિથ એ વિવિધ નામોથી અમેરિકન ઇતિહાસમાં સમાયેલ છે. પરંતુ જ્હોન સ્મિથને ખાસ યાદ કરાય છે તેની લખેલી ડાયરી માટે…. ચાલ સખી, આપણે એ ડાયરીનાં થોડા પાનાં જોઈએ.